《谢仁仲见贻佳什》
明代·唐桂芳

可怜卧病一春馀，何异浮云点太虚。次第当虞丹鼎熟，寻常错太酒杯疏。

阶无系马应遭骂，家有笼鹅为换书。斑竹近生无数笋，傍人疑是子猷居。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。